CELEX: 22001D0054
Language: mt
Date: 2001-05-18 00:00:00
Title: Deċiżjoni tal-Kumitat Konġunt taż-ŻEE Nru 54/2001 tat-18 ta' Mejju 2001 li temenda l-Anness I (Kwistjonijiet Veterinarji u Fitosanitarji) għall-Ftehim taż-ŻEE

Avviż Legali Importanti

|

22001D0054

Official Journal L 165 , 21/06/2001 P. 0058 - 0059

		Deċiżjoni tal-Kumitat Konġunt taż-ŻEENru 54/2001tat-18 ta' Mejju 2001li temenda l-Anness I (Kwistjonijiet Veterinarji u Fitosanitarji) għall-Ftehim taż-ŻEEIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim għaż-Żona Ekonomika Ewropea, minn hawn iżjed 'il quddiem issir referenza għalih bħala "l-Ftehim", u b'mod partikolari l-Artikolu 98 tiegħu,Billi:(1) L-Anness I għall-Ftehim ġie emendat bid-Deċiżjoni tal-Kumitat Konġunt taż-ŻEE Nru 42/2001 tat-30 ta' Marzu 2001 [1].(2) Id-Deċiżjoni tal-Kunsill taż-ŻEE Nru 1/95 ta' l-10 ta' Marzu 1995 [2] ipprovdiet li l-Liechtenstein għandu jimplimenta d-dispożizzjonijiet tal-Kapitolu I ta' l-Anness I għall-Ftehim sa l-1 ta' Jannar 2000, soġġett għal reviżjoni mill-Kumitat Konġunt taż-ŻEE matul l-1999.(3) Din ir-reviżjoni wriet illi iċ-ċirkostanzi speċifiċi fil-Liechtenstein illi iġġustifikaw il-perjodu transizzjonali ma nbidlux u x'aktarx mhumiex sejrin jinbidlu fil-futur qarib.(4) Huwa xieraq illi il-perjodu transizzjonali jiġi estiż fuq din il-bażi sal-31 ta' Diċembru 2001, bi stennija ta' arranġament finali li għandu jiġi implimentat sa dik id-data,IDDEĊIEDA KIF ĠEJ:Artikolu 1It-test ta' l-ewwel paragrafu ta' l-ADDATTAMENTI SETTORJALI għall-Anness I għall-Ftehim għandu jiġi mibdul b'li ġej:"Il-Liechtenstein huwa eżenti mid-dispożizzjonijiet tal-Kapitolu I, "Kwestjonijiet Veterinarji", sal-31 ta' Diċembru 2001. Il-Kumitat Konġunt taż-ŻEE għandu jirrevedi s-sitwazzjoni matul l-2001 bil-ħsieb illi jinstab ftehim dejjiemi."Artikolu 2Din id-Deċiżjoni għandha tidħol fis-seħħ nhar id-19 ta' Mejju 2001, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE [3].Għandha tapplika mill-1 ta' Jannar 2000.Artikolu 3Din id-Deċiżjoni għandha tiġi ppubblikata fit-Taqsima taż-ŻEE ta', u fis-Suppliment taż-ŻEE għall-Ġurnal Uffiċjali tal-Komunitajiet Ewropej.Magħmula fi Brussel, fit-18 ta' Mejju 2001.Għall-Kumitat Konġunt taż-ŻEEIl-PresidentP. Westerlund[1] ĠU L 158, ta' l- 14.6.2001.[2] ĠU L 86, ta' l-20.4.1995, p. 58.[3] Ebda ħtiġiet kostituzzjonali indikati.--------------------------------------------------